Diari Oficial de la Generalitat Valenciana


Sumari del DOGV 1124, del 14-08-1989 (1989/814853)

DECRET 124/1989, de 28 de juliol, del Consell de la Generalitat Valenciana, pel qual es regulen les taxes universitàries per al curs acadèmic 1989/1990 a les Universitats de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/124/dof/vci/html**

### Dades del document

Número de DOGV
:   1124

Data del DOGV
:   14-08-1989

Secció del DOGV
:   DISPOSICIONS GENERALS

Número del document
:   1989/814853


Data del document
:   28-07-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 124/1989, de 28 de juliol, del Consell de la Generalitat Valenciana, pel qual es regulen les taxes universitàries per al curs acadèmic 1989/90, a les Universitats de la Comunitat Valenciana.  
La Llei Orgànica 5/1982, d?1 de juliol, de l'Estatut d?autonomia de la Comunitat Valenciana, estableix en l'article 35 la competència plena de la Generalitat Valenciana en la regulació i administració de l'ensenyament, sense perjudici d?aquella que correspon a l'Estat.  
La Llei Orgànica 11/1983, de 25 d'agost, de Reforma Universitària, estableix en l'article 54 que les taxes acadèmiques per estudis conduents a títols oficials seran fixades per la Comunitat Autònoma corresponent, dins dels límits que establesca el Consell d'Universitats, mentre que les corresponents a la resta d'estudis les fixarà el Consell Social de cada Universitat.  
Després del traspàs de serveis de l'administració de l'Estat a la Generalitat Valenciana en matèria d'Universitats, que regula el Reial Decret 2633/1985, de 20 de novembre, la disposició addicional segona punt 4 de la Llei 12/1988, de 30 de desembre, de Pressupostos de la Generalitat Valenciana per a l'exercici 1989, estableix que el Govern Valencià regularà les taxes acadèmiques universitàries per al curs 1989/90, dins dels límits que establesca el Consell d'Universitats.  
Amb aquestes finalitats, s'actualitzen les taxes vigents en el curs passat per l'aplicació del percentatge d?inflació previst per a enguany, criteri d'ajust que està dins dels límits establerts pel Consell d'Universitats en l'exercici de les competències que li atribueix l'article 54 de la Llei de Reforma Universitària, i coincideix amb el criteri qualitatiu usat per aquest òrgan per a fixar el límit mínim.  
Per la seua raó, amb l?informe previ del Consell d'Universitats, a proposta dels Consellers d'Economia i Hisenda i de Cultura, Educació i Ciència, i prèvia deliberació del Consell de la Generalitat Valenciana en la reunió celebrada el dia 28 de juliol de 1989,  
DECRETE:  
Article primer  
Les taxes universitàries per al curs 1989/90 a les Universitats Públiques de la Comunitat Valenciana seran les establertes en les tarifes de l'annex d'aquest Decret.  
Article segon  
Un. Els alumnes dels Centres i Instituts Universitaris no estatals adscrits i els que obtinguen la revalidació de cursos complets o assignatures soltes per raó d'estudis fers a Centres nacionals no estatals o a Centres estrangers, pagaran a la Universitat, en concepte d'expedient acadèmic i de prova d'avaluació, el 25% de les taxes establertes en la tarifa primera de l'annex. La resta de taxes se satisfaran en la quantia integra prevista.  
Dos. Per la revalidació d'estudis fers als Centres estatals no meritaran taxes.  
Article tercer  
Els alumnes tindran dret a triar la forma d'efectuar el pagament de les taxes acadèmiques establertes en la tarifa primera, bé fent-lo efectiu en un sol pagament a començament de curs, o bé de forma fraccionada en dos terminis iguals, que seran ingressats, un en formalitzar la matrícula i un altre en la segona quinzena del mes de desembre. No pagar un o ambdós terminis comportarà automàticament l'anul·lació de la matrícula, sense cap dret de reintegrament.  
Article quart  
Els alumnes podran matricular-se d'assignatures soltes amb independència del curs a què corresponguen, exceptuant quan s'hagen establert incompatibilitats acadèmiques per la Universitat. En tot cas, el dret a l'examen i a l'avaluació corresponent de les assignatures matriculades restarà limitat per les incompatibilitats acadèmiques que deriven els plans d'estudis.  
Només a aquests efectes, les Universitats, mitjançant el procediment que determinen les respectives Juntes de Govern, podran fixar un règim d'incompatibilitats acadèmiques per als plans d'estudis en què no estiga prèviament establert.  
L?exercici del dret de matrícula establert en aquest article no obligarà a la modificació del règim d'horaris generals determinat a cada Centre, d'acord amb les necessitats docents dels plans d?estudi.  
No obstant això, els alumnes que inicien uns estudis hauran de matricular-se del primer curs sencer.  
Article cinqué  
Un. De conformitat amb allò que estableix l'article tercer, punt 1, del Reial Decret 2298/1983, de 28 de juliol, pel qual es regula el sistema de beques i altres ajudes a l?estudi de caràcter personalitzat, no vindran obligats a pagar la taxa acadèmica els alumnes que reben una beca amb càrrec als Pressupostos Generals de l?Estat.  
Els alumnes que en formalitzar la matrícula s?acullen a l?exempció de taxes per haver sol·licitat la concessió d'una beca i amb posterioritat no aconsegueixquen la condició de becari amb dret a l'ajuda per a taxes acadèmiques oficials, restaran obligats al pagament de les taxes corresponents a la matrícula que van fer, i si no pagava comportarà automàticament l'anul·lació de la dita matrícula en totes les assignatures.  
Dos. Els Organismes que, a càrrec dels Pressupostos Generals de l'Estat, concedesquen beques o ajudes a l'estudi compensaran a les Universitats de l'import de les taxes acadèmiques no satisfetes pels alumnes becaris fins on arriben els crèdits que, amb aquesta finalitat, s'autoritzen en els seus pressupostos de despeses, sense perjudici de la compensació inclosa en els pressupostos de les Universitats respectives.  
Article sisé  
Un. Us taxes establertes en la tarifa primera de l'annex d'aquest Decret podran pagar-se per curs sencer o per assignatures. En aquest últim supòsit es diferenciaran únicament dues modalitats d?assignatures: anual i quadrimestral.  
La classificació de les assignatures com a anuals o quadrimestrals serà establerta per cada Universitat en funció del nombre d'hores de classe que figuren en els plans d'estudi. L?import de la taxa a aplicar per a les assignatures quadrimestrals serà la meitat a l?establert en la tarifa primera de l'annex d'aquest Decret per a assignatures anuals.  
Dos. L?import de les taxes establert per a assignatura solta serà diferent, segons que el curs a què corresponga estiga constituït per menys de set assignatures anuals, o per set o més assignatures anuals. A aquests efectes, una assignatura anual equivaldrà a dues assignatures quadrimestrals.  
Tres. Quan un alumne es matricule en una mateixa assignatura per tercera o posteriors vegades, l?import de la matrícula es veurà incrementat en un 20 per cent.  
Quatre. En qualsevol cas, quan un alumne es matricule en assignatures soltes corresponents a un mateix curs, l?import de la matrícula no podrà excedir al fixat per un curs complet, i, si en alguna d'aquestes es matricula per tercera o posteriors vegades, no podrà superar al corresponent a un curs sencer més el 20 per cent d'aquest.  
Cinc. Les bonificacions corresponents a l'aplicació d'una o diverses matricules d'honor es duran a terme una vegada calculat l?import de la matrícula.  
Article seté  
L?import dels cursos o seminaris de cada programa de doctorat i el de les matèries dels plans d'estudis oficials estructurats per crèdits, es calcularà d'acord amb el nombre de crèdits assignats a cada curs, seminari o matèria.  
Article vuité  
Pel lliurament dels documents i la realització dels tràmits que s'enumeren a l'annex d'aquest Decret únicament es podran exigir les taxes que s'hi consignen.  
Article nové  
Les taxes universitàries d'estudis conduents a títols o diplomes que no tinguen caràcter oficial seran fixades pel Consell Social.  
DISPOSICIO FINAL  
Aquest Decret entrarà en vigor l?endemà de la seua publicació al Diari Oficial de la Generalitat Valenciana.  
València, 28 de juliol de 1989.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN   
El Conseller d'Economia i Hisenda,   
ANTONI BIRLANGA I CASABAN  
ANNEX  
Tarifes  
Primera  
Estudis a Facultats i Escoles Tècniques Superiors en qualsevol dels cicles (els cursos d'adaptació per a l'accés de titulats a Escoles Universitàries a Facultats i Escoles Tècniques Superiors inclosos), a Col·legis Universitaris i Escoles Universitàries.  
1. Estudis conduents als títols de Llicenciat en Medicina, Farmàcia, Odontologia, Veterinària, Ciències (incloses les constituïdes conforme al Decret 1975/1973, de 26 de juliol), Informàtica i Belles Arts; d?Arquitecte o d'Enginyer; d?Arquitecte Tècnic o Enginyer Tècnic; i de diplomat en Infermeria, Fisioteràpia, Podologia, Informàtica, Estadística i òptica:  
1.1. Per curs sencer: 58. 150 PTA.  
1.2. Per assignatures soltes:  
a) Assignatura anual corresponent a un curs de menys de set assignatures: 15.125 PTA.  
b) Assignatura anual corresponent a un curs de menys de set assignatures anuals, en tercera o successives matricules: 18.150 PTA.  
c) Assignatura anual corresponent a un curs de set o més assignatures anuals: 10.010 PTA.  
d) Assignatura anual corresponent a un curs de set o més assignatures anuals, en tercera o successives matricules: 12.010 PTA.  
e) Assignatura anual corresponent a un curs d'un pla d'estudis estructurat per crèdits:  
- En primera o en segona matrícula, per cada crèdit: 680 PTA.  
- En tercera o successives matrícules, per cada crèdit: 815 PTA.  
2. Altres estudis conduents a títols oficials del primer i del segon cicle, diferents als especificats a l'apartat 1 que precedeix.  
2.1. Per curs sencer: 41. 050 PTA.  
2.2. Per assignatura solta:  
a) Assignatura anual corresponent a un curs de menys de set assignatures anuals: 10.470 PTA.  
b) Assignatura anual corresponent a un curs de menys de set assignatures anuals, en tercera o successives matrícules: 12.560 PTA.  
c) Assignatura anual corresponent a un curs de set o més assignatures anuals: 6.975 PTA.  
d) Assignatura anual corresponent a un curs de set o més assignatures anuals, en tercera o successives matricules: 8.370 PTA.  
e) Assignatura anual corresponent a un curs d'un pla d?estudis estructurat per crèdits:  
- En primera o segona matrícula, per cada crèdit: 510 PTA.  
- En tercera o successives matricules, per cada crèdit: 610 PTA.  
3. Estudis conduents al Títol de Doctor.  
3.1. Programa de doctorat:  
a) Conduents a un Títol de Doctor la denominació del qual es  
corresponga amb la dels títols de l'apartat 1, per cada crèdit: 4.070 PTA.  
b) Conduent a un Títol de Doctor la denominació del qual es corresponga amb la dels títols de l'apartat 2, per cada crèdit: 2.905 PTA.  
3.2. Examen per a tesi doctoral: 8.550 PTA.  
Segona  
Lliurament de títols acadèmics a partir de l'1 de gener de 1990.  
1. Doctor: 13.390 PTA.  
2. Llicenciat, Arquitecte o Enginyer: 8.990 PTA.  
3. Diplomat, Arquitecte Tècnic o Enginyer Tècnic: 4.390 PTA.  
Tercera  
Proves d?aptitud per a l'accés a la Universitat: 4.650 PTA.  
Quarta  
Certificat d'aptitud pedagògica (inclou tots els cursos): 13.605 PTA.  
Cinquena  
Projecte de fi de carrera: 8.550 PTA.  
Sisena  
Estudis de especialitats en Arees de Ciències de la Salut:  
1. Estudis d'Especialitats Mèdiques que no requeresquen formació hospitalària de l'apartat 3r de l'annex del Reial Decret 127/1984, d'11 de gener, en Unitats docents acreditades: per cada crèdit: 2.350 PTA.  
2. Estudis d'Especialitats d'Infermeria en Unitats docents acreditades, previstes en el Reial Decret 992/1987, de 3 de juliol: per cada crèdit: 600 PTA.  
3. Estudis de l?Especialitat de Farmàcia, Anàlisis Clíniques, a Escoles Professionals reconegudes segons el Reial Decret 2708/1982, de 15 d'octubre: per cada crèdit 2.350 PTA.  
Setena  
Obtenció, per revalidació, de Títols de Diplomats a Escoles Universitàries:  
1. Per reavaluació acadèmica i professional conduent a l?esmentada revalidació: 8.550 PTA.  
2. Per treballs exigits per a la dita revalidació: 12.240 PTA.  
Vuitena  
Secretaria:  
1. Obertura d?expedient acadèmic, certificacions acadèmiques i trasllats d'expedient acadèmic: 1.630 PTA.  
2. Compulsa de documents: 640 PTA.  
3. Expedir targetes d'identitat: 350 PTA.


Còpia Permalink ELI